Diaspor

Diaspor je minerál kryštalizujúci v rombickej sústave, chemicky oxo-hydroxid hlinitý - AlO(OH).

Charakteristika
Diaspor vytvára drobné ihlicovité alebo tabuľkovité kryštály. Tento minerál sa však vyskytuje aj v celistvej, lupeňovitej, šupinkovitej alebo steblovitej podobe. Často býva zrnitý. Môže byť biely, sivastý, žltkastý, zelenkastý, hnedý, purpurový alebo ružový; vryp má biely. Diaspor patrí k priehľadným až priesvitným minerálom so skleným a na štiepnych plochách až s perleťovým leskom.

Vznik
Tvorí sa v premenených vyvretých horninách a mramoroch spolu s mnohými ďalšími minerálmi, napr. s magnetitom, spinelom, dolomitom, chloritmi a korundom. Diaspor sa nachádza aj v ílových usadeninách, a to spolu s bauxitom a ílovými minerálmi bohatými na hliník.

Poznávanie
Diaspor je nerozpustný a netaviteľný.

Výskyty na Slovensku
Vyskytoval sa spolu s dillnitom v Banskej Belej pri Banskej Štiavnici.

Pozri aj 
 Zoznam minerálov

Iné projekty

Externé odkazy
 Diaspor na www.mindat.org

Rombické minerály
Oxidy a hydroxidy
Bodová grupa mmm
Minerály hliníka
Minerály kyslíka
Minerály vodíka
Minerály s typovou lokalitou v Rusku